CELEX: C2006/178/66
Language: et
Date: 2006-07-29 00:00:00
Title: Kohtuasi T-151/06:  9. juunil 2006  esitatud hagi — Aluminium Silicon Mill Products  versus  komisjon

29.7.2006   
            
            
               ET
            
            
               Euroopa Liidu Teataja
            
            
               C 178/36
            
         9. juunil 2006 esitatud hagi — Aluminium Silicon Mill Products versus komisjon
   (Kohtuasi T-151/06)
   (2006/C 178/66)
   Kohtumenetluse keel: inglise
   Pooled
   
      Hageja: Aluminium Silicon Mill Products GmbH(Zug, Šveits) (esindajad: advokaadid L. Ruessmann ja A. Willems)
   
      Kostja: Euroopa Ühenduste Komisjon
   Hageja nõuded
   
               —
            
            
               tunnistada hagi vastuvõetavaks;
            
         
               —
            
            
               tunnistada vaidlustatud otsus kehtetuks selles osas, et komisjon ei menetlenud Venemaalt pärit räni müüki ASMP-i kaudu kooskõlas selliste müükide menetluskorraga esialgses dumpinguvastases uurimises, ja kohustada Euroopa Ühenduste Komisjoni arvutama dumpingumäär vastavalt ümber (ja järelikult ka tagasimakstav summa);
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Nõukogu määrus (EÜ) nr 2229/2003 (1) kehtestas Venemaalt Euroopa Liitu räni eksportijatele antidumpingu maksu hageja SKU LLC, Sual-Kremny-Ural ja ZAO Kremny (SUAL kontsern) suhtes. Kuna hageja uskus, et dumpingumäär, millelt antidumpingu maks maksti, on kõrvaldatud, esitas ta kolm taotlust maksude tagasimaksmiseks, pidades silmas edaspidiseid importe.
   Vaidlustatud otsuses taotlused osaliselt rahuldati. Hageja taotleb otsuse tühistamist ulatuses, mis kajastab ilma õigustamata täpsustusi, mille tulemusena on arvestatud dumpingumäär rohkem kui de minimis ega anna siseriiklikele tolliametnikele õigust rahuldada kogu ulatuses hageja poolt makstud Venemaalt pärit räni impordi suhtes kehtestatud dumpinguvastase tollimaksu tagasimaksmise taotlust.
   Oma seisukoha toetuseks hageja viitab esiteks ilmsele hindamisveale ja nõukogu määruse nr 384/96 (2) (algmäärus), eriti artikli 11 lõike 9 rikkumisele, samuti õiguskindluse põhimõtte rikkumisele. Hageja väidete kohaselt eksis komisjon, leides, et asjaolude muutumine sundis teda kõrvale kaldumast metoodikast, millele toetuti algsel uurimisel, mis viidi läbi hageja kaudu tehtud müükide suhtes.
   Teiseks viitab hageja ilmsele hindamisveale ja EÜ artikli 253 rikkumisele hinnangu andmisel ühekordse majandusüksuse olemasolule hageja ja Venemaa vabrikute vahel ja agenditasu sisseseadmisele.
   Kolmandaks viitab hageja algmääruse rikkumisele agenditasu mahaarvamise suhtes ja eriti algmääruse, mida on viimati muudetud määrusega nr 2238/2000 (3), artikli 2 lõike 10 punkti i rikkumisele. Hageja väidete kohaselt artikli 2 lõike 10 punkt i, mis on muudetud määrusega nr 1972/2002 (4), ei ole kohaldatav kuna käesolev tagasimaksmise menetlus puudutaks algse menetluse jätkumist. Teise võimalusena möönab hageja, et komisjon rikkus algmääruse, mida on muudetud määrusega nr 1972/2002, artikli 2 lõike 10 punkti i nõudeid.
   
      (1)  Nõukogu 22. detsembri 2003. aasta määrus (EÜ) nr 2229/2003, millega kehtestatakse Venemaalt pärit räni impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 339, lk 3; ELT eriväljaanne 11/48, lk 173).
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikides, mis ei ole Euroopa Ühenduse liikmed (EÜT L 56, lk 1; ELT eriväljaanne 11/10, lk 45).
   
      (3)  Nõukogu 9. oktoobri 2000. aasta määrus (EÜ) nr 2238/2000, millega muudetakse määrust (EÜ) nr 384/96 kaitse kohta dumpinguhinnaga impordi eest riikides, mis ei ole Euroopa Ühenduse liikmed (EÜT L 257, lk 2; EÜT eriväljaanne 11/10 lk 116).
   
      (4)  Nõukogu 5. novembri 2002. aasta määrus (EÜ) nr 1972/2002, millega muudetakse määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 305, lk 1; ETL eriväljaanne 11/10, lk 132).